Michael Jackson

**Michael Joseph Jackson**  (29. august 1958 – 25. juni 2009)  bio je američki pjevač, zabavljač i pop-ikona, čiji je kontroverzni privatni život bio dio pop-kulture zadnjih četvrt vijeka.

Svoju muzičku karijeru započeo je sa 7 godina kao pjevač u grupi The Jackson 5.  Svoj prvi solo album *Got to Be There* snimio je 1971. godine.

Solo karijeru počeo je 1979. Snimio je najprodavaniji album svih vremena *Thriller* i za taj album 1996. na dodjeli World Music Awards dobio tu počasnu titulu. Michael Jackson je primio trinaest Grammy nagrada. Tokom četrdesetogodišnje karijere Michael je nagrađen brojnim nagradama ukjučujući ''World Music Award's Best-Selling Pop Male Artist of the Millennium*, *American Music Award's Artist of the Century Award* i* Bambi Award's Pop Artist of the Millennium Award*.

Od 1988. do 2005. živioje na imanju Neverland Ranch, gdje je izgradio zabavni park i privatni zoološki vrt za djecu s posebnim potrebama. Glasine da je tokom dječijih zabava odvodio dječake u svoju spavaću sobu i tu ih napastvovao rezultirale su 1993. godine i prvom optužnicom. Njegovi odnosi s djecom ponovo su došli pod medijsku pažnju 2003. godine TV-emisije *Living with Michael Jackson*. To je dovelo do toga da Jacksonu bude suđeno i kasnije, 2005, na teret stavljeno još optužbi za seksualno uznemiravanje djece. Sve su optužbe odbačene i Jackson je proglašen nevinim.

Jackson je planirao izdati svoj povratnički album u jesen 2007. Album je trebala izdati njegova kompanija *The Michael Jackson Company*.

Tokom 2009. i 2010. trebao je održati seriju povratničkih koncerata u londonskoj O2 Areni, kako bi se riješio nagomilanih dugova. Jacksonov život završio je 25. juna 2009, kada je umro od predoziranja propofolom i drugim lijekovima na recept u Los Angelesu. Njegov lični ljekar, Conrad Murray, kasnije je osuđen za ubistvo iz nehata s obzirom na direktnu vezu s lijekovima koje je Jackson koristio. Smrt pjevača izazvala je tugu širom svijeta, a njegovo kulturno i muzičko naslijeđe i danas se poštuje.

## Diskografija 
;Izdanja Motown Recordsa
* 1971: *Got to Be There*
* 1972: *Ben*
* 1973: *Music and Me*
* 1975: *Forever, Michael*
* 1975: *The Best of Michael Jackson*
* 1980: *Michael Jackson - Superstar Series Vol. 7*
* 1981: *One Day In You're Life*
* 1983: *Great Songs And Performances That Inspired The Motown 25th Anniversary TV Special* (*Michael Jackson* i Jackson 5)
* 1984: *Farewell My Summer Love*
* 1984: *The Great Love Songs Of Michael Jackson*
* 1985: *Motown Legends - Michael Jackson*
* 1986: *The Michael Jackson Anthology*

;Izdanja Epic Recordsa
* 1979: *Off the Wall*
* 1982: *Thriller*
* 1987: *Bad*
* 1991: *Dangerous*
* 1995: *HIStory*
* 1997: *Blood on the Dance Floor*
* 2001: *Invincible*
* 2003: *Number Ones*
* 2004: *Michael Jackson: The Ultimate Collection*

## Videografija 
;Muzički spotovi
* 1983: *Motown 25: Yesterday, Today and Forever*
* 1983: *Making Michael Jackson's Thriller*
* 1985: *We Are The World*
* 1988: *Motown on Showtime: Michael Jackson, The Legend Continues*
* 1993: *Dangerous: The Short Film Compilation*
* 1994: *Grammy's Greatest Moments - Volume 1*
* 1995: *HIStory on Film - Past, Present, and Future Book I*
* 1997: *HIStory on Film - Volume II*
* 2001: *Dame Elizabeth - A Musical Celebration*

;Filmovi u kojima je glumio Michael Jackson
* 1979: *The Wiz*
* 1988: *Moonwalker*
* 1996: *Ghosts*
* 2002: *Men In Black II*
* 2003: *Miss Cast Away & The Island Girls*

;Filmska muzika
* 1972: *Ben*
* 1993: *Free Willy
* 1995: *Free Willy 2: The Adventure Home*
* 1996: *Get On The Bus*

## Također pogledajte 
* Seth Riggs

## Reference 
## Vanjski linkovi 
* Zvanični sajt 
* 
* Rock and Roll Hall of Fame stranica o Michaelu Jacksonu  
* Songwriters' Hall of Fame stranica o Michaelu Jacksonu 

Kategorija:Rođeni 1958.
Kategorija:Umrli 2009.
Kategorija:Biografije, Gary (Indiana)
Kategorija:Američki pjevači
Kategorija:Američki plesači